หฐีสิงหไชนมนเทียร

หฐีสิงหมนเทียร หรือ หฐีสิงหนามเทรา (คุชราต: હઠીસિંહનાં દેરા; Hutheesing Temple) เป็นไชนมนเทียรในอะห์มดาบาด รัฐคุชราต ประเทศอินเดีย สร้างขึ้นในปี 1848 โดยตระกูลหฐีสิงห์ ผสมผสานรูปแบบสถาปัตยกรรมมารุ-คุรชรแบบดั้งเดิมเข้ากับองค์ประกอบสถาปัตยกรรมของ หเวลี แบบใหม่ มนเทียรนี้ริเริ่มก่อสร้างและวางแผนโดยหฐีสิงห์ เกสรีสิงห์ (Hutheesing Kesarisinh) พ่อค้าที่ร่ำรวยชาวอะห์มดาบาด หลังเสียชีวิตในปี 49 ภรรยา หรกุนวาร (Harkunwar) รับช่วงต่อจนก่อสร้างแล้วเสร็จ โดยมีมูลค่าการก่อสร้างรวม แม่แบบ:INRconvert ในขณะที่ล็อกวูด เดอ ฟอริสต์ คู่ค้าของมุคันภาอี หฐีสิงห์ (Muganbhai Hutheesing) บุตรของเศฐ หฐีสิงห์ คาดการณ์ค่าก่อสร้างมูลค่า "มากกว่าหนึ่งล้านดอลลาร์" มนเทียรนี้สร้างขึ้นระหว่างที่คุชราตเผชิญกับทุพิกขภัยใหญ่ การก่อสร้างนี้เป็นการสร้างงานให้กับช่างศิลป์หลายร้อยคนซึ่งช่วยให้พวกเขาดำรงชีพได้ตลอดสองปี หัวหน้าสถาปนิกของโครงการคือ เปรมจันท์ สาลัต (Premchand Salat) โดยเชาผสมผสานรูปแบบสถาปัตยกรรมมนเทียรแบบดั้งเดิมกับองค์ประกอบสถาปัตยกรรมใหม่ ๆ ของ หเวลี โดยมีรูปแบบสถาปัตยกรรมดั้งเดิมอย่างมารุ-คุรชร คล้ายกับที่ปรากฏในภัทเรศวรไชนมนเทียรกับรนกปุระ อ้างอิง